ขอสอบถามหน่อยนะคะ เป็นประจำเดือนทีไร จะปวดแบบรุนแรงตลอดค่ะ วันแรก และวันที่สอง วันที่สามหน่วงๆ ถ้าไม่กินยาก็ไม่หายค่ะ แต่มันก็ไม่ได้หาย แค่บรรเทาอาการให้ปวดน้อยลงอะคะ พอหายก็กลับเป็นปกติ แต่ตั้งแต่ป.5 จนปัจจุบัน เป็นประจำเดือนแบบปวดรุนแรงมากค่ะ ไม่เคยปรึกษาหรือแพทย์เลยค่ะ มันเกิดจากอะไรคะ มีผลข้างเคียงมั้ยคะ
สวัสดีค่ะ อาการปวดประจำเดือนนั้นเกิดได้ปกติในช่วง 1-2 วันแรกของการมีประจำเดือน แต่ไม่ควรปวดมากจนออกไปเรียน ไปทำงานไม่ได้ หรือปวดมากขึ้นเรื่อยๆในแต่ละรอบเดือน หากปวดมากขึ้นเรื่อยๆ อาจจะมีสาเหตุจาก-มีเนื้องอกมดลูก-เยื่อบุโพรงมดลูกเจริญขึ้นผิดที่-ซีสต์(ถุงน้ำ)ที่รังไข่ โดยเฉพาะช็อกโกแลตซีสต์ ซึ่งเกิดจากเซลล์เยื่อบุมดลูกเจริญผิดที่ไปที่รังไข่และก่อตัวเป็นถุงน้ำ-มดลูกอักเสบ หรืออุ้งเชิงกรานอักเสบดังนั้นควรพบสูตินรีแพทย์เพื่อตรวจเพิ่มเติม การรักษาคือรักษาตามสาเหตุ ควรไปในช่วงที่ไม่มีประจำเดือนเพื่อจะได้ตรวจภายในได้ถ้าจำเป็นค่ะการดูแลตัวเองเบื้องต้น รับประทานยาแก้ปวดในกลุ่มต้านการอักเสบที่ไม่ใช่สเตียรอยด์ได้ พักผ่อน งดการทำงานหนักระหว่างมีประจำเดือน